ཀལ་མག་མི་རིགས་ནི་ཐོག་མར་ཞིན་ཅང་ནས་ཡོང་བ་དང་རྗེས་སུ་ཡུ་རོབ་དང་ཨུ་རུ་སུའི་རྒྱལ་ཁབ་བཅས་དབང་དུ་འདུས་པ་རེད།སོག་པོས་ཚང་མ་དབང་དུ་སྒྱུར་བར་ཁྱེད་རང་ཚོས་ཡང་མཁྱེན་གྱིས་རེད།མི་རིགས་ཁ་ཤས་ཞིན་ཅང་དུ་ལོག་ཕེབས་པ་དང་ཁ་ཤས་ཀལ་མག་དུ་བཞུགས་པ་རེད།ངའི་ནང་མི་ཁ་ཤས་ཀལ་མག་ཀི་ཡ་ལ་བཞུགས་པ་རེད།དེ་ནི་ད་ལྟར་ཨུ་རུ་སུའི་ནུབ་ཕྱོགས་སུ་ཁེགས་པ་དང་ས་ཆ་དེར་ཀལ་མག་ཀི་ཡ་ཡང་ཟེར།ད་ལྟ་དེ་སྤྱི་མཐུན་རྒྱལ་ཁབ་རེད།དེ་དུས་ངའི་ནང་མི་ཚོ་ཞིན་ཅང་ན་ཡོད།དངོས་གནས་ཞུས་པ་ཡིན་ན་ས་ཆ་གཉིས་ཀར་ངའི་ཉེ་འབྲེལ་ཡོད།ཀལ་མག་ནི་འཛམ་གླིང་དམག་ཆེན་གཉིས་པའི་སྐབས་སུ་ཨུ་རུ་སུའི་གསར་རྗེ་པས་རྒྱལ་ཁབ་མགོ་རྟིང་སློག་ནསརྙོག་དྲ་དང་དཀའ་ངལ་མང་པོ་ཕྲད་པ་རེད།དེ་ལྟར་མི་མང་པོ་རྒྱལ་ཁབ་གཞན་དུ་སྤོས།ཀལ་མག་མི་མང་ཀལ་མག་ཀི་ཡ་ནས་ཨ་རི་ལུང་པར་གནས་སྤོས་བྱས།བརྩོན་འགྲུས་ཅན་གྱི་ཀལ་མག་མི་རིགས་དེ་སོག་པོའི་མི་རྒྱུད་ཡིན།ཀལ་མག་དེ།་་་་་་་་རྒྱ་མི་དང་འདྲ།དེའི་ནང་ཀན་ཊོན་ཡོད།ཕུ་ཇི་ཡན་ཡོད།ཆོལ་ཁ་མང་པོ་ཡོད་རེད།དེ་ལྟར་ཀལ་མག་ནི་སོག་པོའི་མི་རྒྱུད་ནང་ནས་གཅིག་རེད།སོག་ཡུལ་ལ་རྒྱལ་འབངས་བདུན་ཅུ་དོན་ལྔ་ཡོད་པའི་ནང་ནས་ཁོང་ཚོ་ནི་རྒྱལ་འབངས་ཞིག་རེད།དེ་བཞིན་དུ་ཁོང་ཚོ་ཨ་རིར་དུ་སྤོས་ནས་དཀའ་ལས་མང་པོ་བརྒྱབ།ཁོང་ཚོས་སོ་སོའི་རིག་གཞུང་ཁྱེར།ཁོང་ཚོས་ཆོས་ལུགས་ཡང་ཁྱེར་ཡོང་བ་རེད།ཁོང་ཚོའི་ཆོས་ལུགས་ནི་བོད་བརྒྱུད་ནང་བསྟན་གྱི་ཆོས་ལུགས་རེད།ཁོང་ཚོའི་ཟ་སྟངས་དང་འགྲོ་སྟངས་ཕ་ཡུལ་གྱི་གོམས་གཤིས་བཅས་ཨ་རི་ལ་འཁྱེར་ནས་རྐང་གསུམ་མངའ་སྡེ་ཞེས་པའི་པེན་སའི་བ་ནི་ཡ་དུ་གཞི་ཆགས།རྐང་གསུམ་མངའ་སྡེ་ནི་ཕི་ལ་སྒྲིལ་ཕི་ཡ་རྒྱལ་ས།ནིའུ་ཡོག་རྒྱལ་ས།ནིའུ་ཇར་སི་རྒྱལ་ས་དེ་ཡིན།ང་བུ་ཚབ་ཉར་མཁན་གྱི་ཀལ་མག་ནང་མི་ནི་ནིའུ་ཇར་སི་ནས་རེད།ནིའུ་ཇར་སི་ན་ཀལ་མག་གི་ནང་པའི་ལྷ་ཁང་ཁག་གསུམ་ཡོད།ལྷ་ཁང་གསུམ་ནི་ནི་ཚན།ར་ཤིའི་སྒེམ་ཕིལ་གླིང་དང་བཀྲིས་ལྷུན་པོ་བཅས་ཡིན།ཀལ་མག་ལྷ་ཁང་ཁག་གསུམ་ནང་སོ་སོའི་ཀལ་མག་སོག་པོའི་བླ་མ་དང་གྲྭ་བ་དགེ་བཤེས་ཡང་ཡོད།འགའ་ཤས་ནི་བོད་ཀྱི་འབྲས་སྤུང་དགོན་པ་ནས་སློབ་སྦྱོང་མཐར་ཕྱིན་པ་རེད།ནིའུ་ཇར་སིའི་བྱང་ཕྱོགས་སུ་ཡོད་པའི་ཀལ་མག་སོག་པོའི་དགོན་པ་དེ་ནི་དགེ་བཤེས་དབང་རྒྱལ་མཆོག་ནས་ལྟ་རྟོག་གནང་གིས་ཡོད་རེད།